Komisjoni direktiiv 2004/78/EÜ,

29. aprill 2004,

millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2001/56/EÜ mootorsõidukite ja nende haagiste kütteseadmete kohta ning nõukogu direktiivi 70/156/EMÜ

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] eriti selle artikli 13 lõiget 2,

võttes arvesse Euroopa Parlamendi ja nõukogu 27. septembri 2001. aasta direktiivi 2001/56/EÜ mootorsõidukite ja nende haagiste kütteseadmete kohta, [2] eriti selle artiklit 5,

ning arvestades järgmist:

(1) Direktiiv 2001/56/EÜ on üks mitmest EÜ tüübikinnitusmenetlust käsitlevast üksikdirektiivist, mis kehtestati vastavalt direktiivile 70/156/EMÜ. Direktiiv 2001/56/EÜ sätestab põletuskütteseadmetega varustatud sõidukite ning põletuskütteseadmete kui komponentide tüübikinnituse nõuded.

(2) Direktiivi 2001/56/EÜ artikli 5 kohaselt peab komisjon uurima mootorsõidukite veeldatud naftagaasiga käitatavate kütteseadmetega seotud täiendavaid ohutusnõudeid.

(3) Seni on liikmesriigid kohaldanud sõidukite suhtes, mis on varustatud kütusena veeldatud naftagaasi kasutavate kütteseadmetega, individuaalseid siseriiklikke nõudeid. Selleks et ühtlustada lähenemist veeldatud naftagaasiga töötavatele seadmetele ja kütteseadmetele esitatavate tehniliste nõuete suhtes, tuleks mootorsõidukite ja nende haagiste tüü bikinnituse süsteemi juures kohaldada kaht Euroopa standardit, mis on nüüd kättesaadavad. Seetõttu peetakse tehnika arengu perspektiivist vajalikuks viia direktiivi 2001/56/EÜ sisse need kaks EN standardit ning ÜRO Euroopa Majanduskomisjoni määruse nr 67 põhielemendid.

(4) Seetõttu tuleks direktiivi 2001/56/EÜ vastavalt muuta; eriti aga tuleks VIII lisa selguse huvides asendada.

(5) Erandid seoses eriotstarbeliste sõidukite kütteseadmetega, eriti autoelamute ja haagissuvilate omadega, mis on küllalt sageli varustatud veeldatud naftagaasiga töötavate kütteseadmetega, ei ole enam nõutavad seoses nõuete kehtestamisega veeldatud naftagaasiga töötavatele kütteseadmetele. Seetõttu peab direktiivi 2001/56/EÜ ühtlustatud ohutusnõudeid kohaldama kõigi sõidukite, sh direktiivi 70/156/EMÜ XI lisas osundatud eriotstarbeliste sõidukite suhtes.

(6) Seepärast tuleks direktiivi 70/156/EMÜ vastavalt muuta.

(7) Käesoleva direktiiviga sätestatud meetmed on kooskõlas direktiivi 70/156/EMÜ artikli 13 kohaselt asutatud tehnika arengule kohandamise komitee arvamusega;

ON VASTU VÕTNUD KÄESOLEVA DIREKTIIVI:

Artikkel 1

Direktiivi 2001/56/EÜ muudatus

Direktiivi 2001/56/EMÜ muudetakse järgmiselt:

1. I ja II lisa muudetakse kooskõlas käesoleva direktiivi I lisa A osaga;

2. VIII lisa asendatakse käesoleva direktiivi I lisa B osas toodud tekstiga.

Artikkel 2

Direktiivi 70/156/EMÜ muudatus

Direktiivi 70/156/EMÜ muudetakse kooskõlas käesoleva direktiivi II lisaga.

Artikkel 3

Üleminekusätted

1. Alates 1. oktoobrist 2004 ei või liikmesriigid kütteseadmetega seotud põhjenduste alusel, seoses uut tüüpi, veeldatud naftagaasil töötava kütteseadmega varustatud sõidukiga, mis vastab direktiivi 2001/56/EÜ I, II ja IV kuni VIII lisas sätestatud nõuetele, mida on muudetud käesoleva direktiiviga:

a) keelduda andmast välja EÜ tüübikinnitust või siseriiklikku tüübikinnitust, ning

b) keelata sõidukite registreerimist, müüki või kasutuselevõtmist.

2. Alates 1. oktoobrist 2004 ei või liikmesriigid seoses uut tüüpi, veeldatud naftagaasil töötava kütteseadmega, kui komponendiga, mis vastab direktiivi 2001/56/EÜ I, II ja IV kuni VIII lisas sätestatud nõuetele, mida on muudetud käesoleva direktiiviga:

a) keelduda andmast välja EÜ tüübikinnitust või siseriiklikku tüübikinnitust, ning

b) keelata registreerimist, müüki või kasutuselevõtmist.

3. Alates 1. jaanuarist 2006 keelduvad liikmesriigid andmast välja EÜ tüübikinnitust ja võivad keelduda andmast välja siseriiklikku tüübikinnitust sellist tüüpi sõidukitele, mis on varustatud veeldatud naftagaasil töötava kütteseadmega, ja sellist tüüpi veeldatud naftagaasil töötavatele kütteseadmetele kui komponentidele, mis ei vasta direktiivi 2001/56/EÜ I, II ja IV kuni VIII lisas sätestatud nõuetele, mida on muudetud käesoleva direktiiviga.

4. Alates 1. jaanuarist 2007, seoses sõidukitega, mis on varustatud veeldatud naftagaasil töötava kütteseadmega, mis ei vasta direktiivi 2001/56/EÜ I, II ja IV kuni VIII lisas sätestatud nõuetele, mida on muudetud käesoleva direktiiviga, liikmesriigid:

a) käsitlevad vastavalt direktiivi 70/156/EMÜ sätetele uute sõidukitega kaasasolevaid vastavustunnistusi selle direktiivi artikli 7 lõike 1 kohaldamisel kehtetuna, ning

b) võivad keelduda uute sõidukite registreerimisest, müügist või kasutuselevõtmisest

kütteseadmetega seotud põhjenduste alusel.

5. Alates 1. jaanuarist 2007 kuuluvad direktiivi 70/156/EMÜ artikli 7 lõike 2 juures veeldatud naftagaasil töötavate kütteseadmete kui komponentide suhtes kohaldamisele direktiivi 2001/56/EÜ I, II ja IV-VIII lisas sätestatud nõuded, mida on muudetud käesoleva direktiiviga.

Artikkel 4

Ülevõtmine

1. Liikmesriigid jõustavad käesoleva direktiivi järgimiseks vajalikud õigusnormid hiljemalt 30. septembriks 2004. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.

Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

Artikkel 5

Jõustumine

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Artikkel 6

Adressaadid

Käesolev direktiiv on adresseeritud liikmesriikidele.

Brüssel, 29. aprill 2004

Komisjoni nimel

komisjoni liige

Erkki Liikanen

[1] EÜT L 42, 23.2.1970, lk 1. Direktiivi on viimati muudetud Euroopa Parlamendi ja nõukogu direktiiviga nr 2004/3/EÜ (ELT L 49, 19.2.2004, lk 36).

[2] EÜT L 292, 9.11.2001, lk 21. Direktiivi on viimati muudetud 2003. aasta ühinemisaktiga.

--------------------------------------------------

LISA

I LISA

DIREKTIIVI 2001/56/EÜ MUUDATUSED

A OSA

1. I lisa muudetakse järgmiselt:

a) 1. liitesse lisatakse uued punktid 9.10.5.3 ja 9.10.5.3.1 järgmiselt:

"9.10.5.3 Sõidukitüübi põletuskütteseadmega ja automaatjuhtimisega seotud lühikirjeldus: …

9.10.5.3.1. ülevaatejoonis põletuskütteseadmest, õhu sissevõtu süsteemist, väljalaske süsteemist, kütusemahutist, kütuse varustussüsteemist (sh klappidest) ja elektriühendustest, millelt on näha nende asukohad sõidukis."

Punkt 9.10.5.3 (endine) numereeritakse ümber punktiks 9.10.5.4.

b) 2. liite

addendum

'isse lisatakse uued punktid 1.2.1 ja 1.2.2 järgmiselt:

"1.2.1. Mark ja tüüp: …

1.2.2. Komponendi ja kinnituse number, kui see on kohaldatav: …"

c) 3. liites asendatakse punkt 1.2 järgmisega:

"1.2. Põletuskütteseadme ja kõigi selle komponentide detailne kirjeldus, ülevaatejoonised ja paigaldamise kirjeldus:"

d) I lisa 5. liite punktis 1.1.2. asendatakse tekst "direktiivis 78/548/EMÜ" tekstiga "direktiivis 2001/56/EÜ."

2. II lisa punkti 3.2.1. muudetakse järgmiselt:

a) Tabeli reas "Gaasilise kütusega kütteseade" asendatakse tekst "Vt märkus 2 ja 3" tekstiga "Vt märkus 3";

b) Märkus 2 kustutatakse.

B OSA

VIII lisa asendatakse järgmisega:

VIII LISA

OHUTUSNÕUDED VEELDATUD NAFTAGAASIGA KÄITATAVATELE PÕLETUSKÜTTESEADMETELE JA KÜTTESÜSTEEMIDELE

1. MAANTEELIIKLUSES KASUTATAVAD VEELDATUD NAFTAGAASIGA KÄITATAVAD KÜTTESÜSTEEMID

1.1. Kui mootorsõidukis olevat küttesüsteemi saab kasutada ka sõiduki liikumise ajal, peavad veeldatud naftagaasiga käitatav kütteseade ja selle varustussüsteem vastama järgmistele nõuetele:

1.1.1. Veeldatud naftagaasiga käitatav kütteseade peab vastama eriotstarbeliste veeldatud naftagaasiga käitatavate kütteseadmete tehniliste andmete ühtlustatud standardile – Suletud ruumis kasutatavad veeldatud naftagaasiga käitatavad ruumi kütteseadmed paigaldamiseks sõidukitesse ja paatidesse (EN 624:2000). [1]

[2]

1.1.3. Sõidukis oleva veeldatud naftagaasiga käitatava küttesüsteemi gaasilise faasi paigaldus peab vastama ühtlustatud standardi Veeldatud naftagaasi süsteemide paigaldamine sõidukelamute jaoks puhkemajutussõidukitesse ja teistesse maanteesõidukitesse (EN 1949:2002) [3] tehniliste andmete nõuetele.

1.1.4. Veeldatud naftagaasi varustussüsteem peab olema konstrueeritud selliselt, et veeldatud naftagaasiga varustamine toimuks paigaldatud veeldatud naftagaasiga käitatava põletuskütteseadme korral nõutava rõhu all ja õiges faasis. Veeldatud naftagaasi on lubatud püsivalt paigaldatud veeldatud naftagaasi mahutist välja tõmmata kas gaasilises või vedelas olekus.

1.1.5. Püsivalt paigaldatud veeldatud naftagaasi mahuti vedeliku väljundaval, mille kaudu veeldatud naftagaas kütteseadmesse voolab, peab ÜRO Euroopa Majanduskomisjoni määruse nr 67 lõike 17.6.1.1 nõuete kohaselt olema ülevooluklapiga kaugjuhitav hooldusklapp. Ülevooluklapiga kaugjuhitav hooldusklapp peab olema juhitud selliselt, et see sulgub automaatselt viie sekundi jooksul pärast sõiduki mootori seiskumist sõltumata süütevõtme asendist. Kui nende viie sekundi jooksul kütteseadme või veeldatud naftagaasiga varustamise süsteemi sisselülitamise lüliti aktiveeritakse, võib küttesüsteem tööle jääda. Kütet saab alati taaskäivitada.

1.1.6. Kui varustamine toimub vedelas olekus veeldatud naftagaasiga püsivalt paigaldatud veeldatud naftagaasi mahutist või eraldi kantava(te)st vedelgaasiballooni(de)st, tuleb võtta asjakohased meetmed tagamaks, et:

1.1.6.1. vedelas olekus veeldatud naftagaas ei saaks siseneda rõhuregulaatorisse ega veeldatud naftagaasiga käitatavasse põletuskütteseadmesse. Kasutada võib separaatorit; ja

1.1.6.2. õnnetuse tagajärjel ei või leida aset vähimatki reguleerimata emissiooni. Ette peavad olema nähtud meetmed veeldatud naftagaasi voolu peatamiseks vastava seadise paigaldamise teel vahetult pärast ballooni või mahuti külge monteeritud regulaatorit; kui regulaator on monteeritud balloonist või mahutist lahusolevana, siis paigaldatakse vastav seadis vahetult enne balloonist või mahutist lähtuvat voolikut või toru ning regulaatori järele paigaldatakse lisaseadis.

1.1.7. Kui varustamine toimub vedelas olekus veeldatud naftagaasiga, siis kuumutatakse aurusti ja rõhuregulaatori seadist asjakohasel viisil sobiva kuumusallika abil.

1.1.8. Mootorsõidukites, mille käivitussüsteemis kasutatakse veeldatud naftagaasi, võib veeldatud naftagaasiga käitatav põletuskütteseade olla ühendatud sama püsivalt paigaldatud veeldatud naftagaasi mahutiga, millest toimub mootori varustamine veeldatud naftagaasiga tingimusel, et käivitussüsteem vastab ohutusnõuetele. Kütte jaoks eraldi vedelgaasimahuti kasutamisel peab see mahuti olema varustatud oma enda täiteüksusega.

2. AINULT PAIGALSEISMISEL KASUTATAVAD VEELDATUD NAFTAGAASIGA KÄITATAVAD KÜTTESÜSTEEMID

2.1. Veeldatud naftagaasiga käitatava küttesüsteemi, mis on mõeldud kasutamiseks üksnes ajal, mil sõiduk ei liigu, veeldatud naftagaasiga käitatav kütteseade ja selle varustussüsteem peavad vastama järgmistele nõuetele:

2.1.1. Kantavate veeldatud naftagaasi silindrite hoidekoha peale ja küttesüsteemi juhtseadise lähedusse kinnitatakse püsivad sildid, milles on toodud juhised selle kohta, et kantava veeldatud naftagaasi silindri klapp on sõiduki liikumise ajal suletud.

2.1.2. Veeldatud naftagaasiga põletuskütteseade peab vastama punkti 1.1.1. nõuetele.

2.1.3. Veeldatud naftagaasiga käitatava küttesüsteemi gaasilise faasi paigaldus peab vastama punkti 1.1.3. nõuetele.

[1] Komisjoni teatis nõukogu 29. juuni 1990. aasta direktiivi 90/396/EMÜ küttegaasiseadmeid käsitlevate liikmesriikide õigusaktide ühtlustamise kohta (EÜT C 202, 18.7.2001, lk 5) rakendamise raames.

[2] sõiduki, mis on varustatud eriseadmetega, mis võimaldavad veeldatud naftagaasi kasutamist selle käivitussüsteemis, heakskiitmisega selliste seadmete paigaldamise osas.

[3] EN 1949:2002 ettevalmistamist viib läbi Euroopa Standardikomitee (CEN). EN 624:2000 viitab standardile EN 1949:2002 (vt punkt 1.1.1).

--------------------------------------------------

II LISA

Direktiivi 70/156/EMÜ muudetakse järgmiselt:

1. I lisasse lisatakse järgmised punktid:

"9.10.5.3 Sõidukitüübi põletuskütteseadmega ja automaatjuhtimisega seotud lühikirjeldus:

9.10.5.3.1. ülevaatejoonis põletuskütteseadmest, õhu sissevõtu süsteemist, väljalaske süsteemist, kütusemahutist, kütuse varustussüsteemist (sh klappidest) ja elektriühendustest, millelt on näha nende asukohad sõidukis."

Punkt 9.10.5.3 (endine) numereeritakse ümber punktiks 9.10.5.4.

2. XI lisa muudetakse järgmiselt:

a) 1. liites asendatakse komponent 36 järgmisega:

Komponent | Tüübikinnitusobjekt | Direktiiv nr | M1 ≤ 2500 (1) kg | M1< 2500 (1) kg | M2 | M3 |

"36 | Küttesüsteemid | 2001/56/EÜ | X | X | X | X" |

|

b) 2. liites asendatakse komponent 36 järgmisega:

Komponent | Tüübikinnitusobjekt | Direktiiv nr | M1 | M2 | M3 | N1 | N2 | N3 | O1 | O2 | O3 | O4 |

"36 | Küttesüsteemid | 2001/56/EÜ | X | X | X | X | X | X | X | X | X | X" |

|

c) 3. liitesse lisatakse järgmine komponent 36:

Komponent | Tüübikinnitusobjekt | Direktiiv nr | M1 | M2 | M3 | N1 | N2 | N3 | O1 | O2 | O3 | O4 |

"36 | Küttesüsteemid | 2001/56/EÜ | X | X | X | X | X | X | X | X | X | X" |

|

d) 4. liitesse lisatakse järgmine komponent 36:

Komponent | Tüübikinnitusobjekt | Direktiiv nr | N kategooria liikurkraana |

"36 | Küttesüsteemid | 2001/56/EÜ | X" |

|

e) "Tunnustähtede tähendusest"

kustutatakse järgmised tähed:

"I — kohaldatakse ainult küttesüsteemidele, mis ei ole spetsiaalselt konstrueeritud sõidukelamutele."

"P — kohaldatakse ainult küttesüsteemidele, mis ei ole spetsiaalselt konstrueeritud sõidukelamutele. Sõiduki esiosa peab olema varustatud kohase süsteemiga."

--------------------------------------------------